turjo4nis/wikipedia-bn-dump-20250701 huggingface dataset:
নয়ন রহস্য

নয়ন রহস্য, সত্যজিৎ রায় রচিত গোয়েন্দা কাহিনী ফেলুদা সিরিজের একটি বই। এটি ফেলুদা সিরিজের একদম শেষ দিকের উপন্যাস যার কাহিনী আবর্তিত হয়েছে নয়ন নামের আশ্চর্য ক্ষমতাধর এক ছেলেকে ঘিরে। এই সিরিজে এর পর আর একটাই উপন্যাস প্রকাশিত হয়েছিল - 'রবার্টসনের রুবি'। তাই সাহিত্যিক দৃষ্টিকোণ থেকে বিবেচনার্থে, 'নয়ন রহস্য' উপন্যাসের একটা আলাদা গুরুত্ব যে রয়েছে তা বলাই বাহুল্য।

কাহিনী সংক্ষেপ 
ফেলুদারা গিয়েছে সুনীল তরফদার নামক এক তরুণ জাদুকরের শো'তে। সেই জাদুকর তার সম্মোহনী শক্তি দিয়ে সবাইকে অবাক করে দিল। কিন্তু এর চেয়েও একটা বড় চমক অপেক্ষা করছিল। দর্শকের সামনে সে হাজির করল জ্যোতিষ্ক নামক এক অসাধারণ ছেলেকে। যাকে সংখ্যার সাথে সংস্লিষ্ট যেকোন প্রশ্ন করা হলেই সে তার উত্তর দিয়ে দিতে পারে। এটি দেখে ফেলুদা পর্যন্ত থ বনে গেল। ফেলুদা সুনীল তরফদারকে কথা দিল যে জ্যোতিষ্কের ব্যাপারে কোন সমস্যা হলে তাকে যেন জানানো হয়। এছাড়াও সে সুনীলের কাছ থেকে জেনে নিল জ্যোতিষ্কের আসল নাম-পরিচয়। জানা গেল, ছেলেটির আসল নাম নয়ন, বাড়ি কালীঘাট।
পরদিনই ফোন এল সুনীলের কাছ থেকে। নয়নের ব্যাপারে আগ্রহী চারজন লোকের সাথে এপয়েন্টমেন্ট হয়েছে। তাই সে চায় যাতে ফেলুদা, তোপসে আর জটায়ুও সেখানে উপস্থিত থাকে। ফেলুদারা গেল সেখানে। চারজন চার রকম স্বভাবের মানুষ এল নয়নের সাথে দেখা করতে। তাদের প্রত্যেকেই নিয়ে এসেছে ভিন্ন ভিন্ন প্রস্তাব। কিন্তু একদিক থেকে তাদের মধ্যে মিল আছে। তারা চারজনই খুব লোভী। সুনীল তাদের প্রস্তাব প্রত্যাখ্যান করল। ফলে তারা চারজনই শাসিয়ে গেল সুনীলকে, হুমকি দিল নয়নের ক্ষতি করার। এই দেখে সুনীল ফেলুদাকে অনুরোধ করল তাদের সাথে মাদ্রাজ যেতে। কারণ, নয়নকে নিয়ে সে মাদ্রাজে যাচ্ছে শো করতে। ফেলুদা এরই মধ্যে আরও একটা কেস হাতে পেল। হিঙ্গোয়ানি নাম করে এক লোক দাবি করছে, তার পার্টনার তাকে মিছিমিছি ফাসানোর চেষ্টা করছে এবং তার প্রাণের ভয়ও আছে। এই লোকও যাবে মাদ্রাজে। তাই ফেলুদা তার নিরাপত্তার দায়িত্বও নিল। মাদ্রাজে গিয়েই বোঝা গেল, কোলকাতায় থাকতে যারা নয়নের পিছে লেগেছিল, তারা মাদ্রাজ পর্যন্তও হানা দিয়েছে। এদের থেকে নয়নকে বাঁচাতে সচেষ্ট হল ফেলুদা। অন্যদিকে জানা গেল, হিঙ্গোয়ানি নামে যে লোকের কেস হাতে নিয়েছে ফেলুদা, সে আসলে সুনীলেরই স্পন্সর। 
যাইহোক, রহস্য ঘনীভূত হল যখন নয়ন উধাও হল আর হোটেলে নিজের রুম থেকে খুন হল হিঙ্গোয়ানি। এই দ্বৈত রহস্যে প্রথমে ফেলুদাও চমকে গিয়েছিল। কিন্তু সে তার মগজ খাটিয়ে বের করল, অপরাধী আসলে এমন একজন ব্যক্তি যে শুরু থেকেই তার চোখে ধুলো দিয়ে যাচ্ছিল এবং যাকে অপরাধী বলে মনেই হয় না। কিন্তু শেষমেষ ধরা পড়ল সে।

আরোও দেখুন 
 ফেলুদা
 রবার্টসনের রুবি

তথ্যসূত্র 

ফেলুদা ধারাবাহিক
ফেলুদা প্লাস ফেলুদা

ফেলুদা প্লাস ফেলুদা, সত্যজিৎ রায় রচিত গোয়েন্দা কাহিনী ফেলুদা সিরিজের একটি বই। এই বই তে দুটি গল্প রয়েছে ১.লন্ডনে ফেলুদা (গল্প) এবং ২.গোলাপী মুক্তা রহস্য (গল্প)

কাহিনী সংক্ষেপ

আরোও দেখুন

তথ্যসূত্র 

ফেলুদা ধারাবাহিক
গোয়েন্দা উপন্যাস
পর্তোপ্রাঁস

পর্তোপ্রাঁস ( ; , ; , ) হাইতির রাজধানী এবং সবচেয়ে জনবহুল শহর। ২০২২ সালে শহরের জনসংখ্যা আনুমানিক ১,২০০,০০০ ছিল এবং মেট্রোপলিটন এলাকার জনসংখ্যা ২,৬১৮,৮৯৪ জন। মেট্রোপলিটন এলাকাকে আইএইচএসআই দ্বারা সংজ্ঞায়িত করা হয়েছে যেমন পর্তোপ্রাঁসের কমিউনস, ডেলমাস, সাইট সোলেইল, তাবারে, ক্যারেফোর এবং পেশন-ভিলে।

তথ্যসূত্র

বহিঃসংযোগ

 
 Tour Virtual of Port au Prince – Brazilian Site
 Port-au-Prince  U.S Embassy
 Live Radios from Haiti
 Scientists: Why Haiti Should Move Its Capital  by ''Time magazine''

হাইতির শহর
উত্তর আমেরিকার রাজধানী
ক্যারিবীয় অঞ্চলের রাজধানী
হাইতির কমিউন
গাব্রিয়েল হাইনৎসে

গাব্রিয়েল ইবান হাইনৎসে (স্পেনীয় ও জার্মান ভাষায়: Gabriel Iván Heinze গাব্রিয়েল্‌ ইবান্‌ হাইন্‌ৎসে‌ বা গাভ্রিয়েল্‌ ইভ়ান্‌ হাইন্‌ৎসে) (জন্ম এপ্রিল ১৯ ১৯৭৮) একজন আর্জেন্টাইন ফুটবলার যিনি স্পেনের লা লিগায় রিয়াল মাদ্রিদ ক্লাবের পক্ষে খেলেন। ২০০৪ সালে তিনি প্যারিস সেইন্ট-জার্মেইন থেকে ম্যানচেস্টার ইউনাইটেডে যোগ দেন। এরপর ম্যানেজারের সাথে দ্বন্দ্বে জড়িয়ে ২০০৭ সালের আগস্টে তিনি রিয়ালে যোগ দেন। তিনি আর্জেন্টিনা দলের একজন নিয়মিত সদস্য এবং বিশ্বের অন্যতম সেরা রক্ষণভাগের খেলোয়াড় হিসেবে খ্যাত।

রিয়াল মাদ্রিদ ম্যানচেস্টার ইউনাইটেড থেকে হাইঞ্জকে কেনার জন্য কথাবার্তা শুরু করবে এই বছরের গ্রীষ্মে। হাইঞ্জ নতুন চ্যালেঞ্জের জন্য ম্যানচেস্টার ইউনাইটেড ত্যাগ করতে ইচ্ছুক। তিনি কয়েকদিন আগে স্পেনের রাজধানীতে গিয়েছিলেন এবং রিয়াল মাদ্রিদের সাথে দলবদল সম্পর্কে তার আলাপ হয়েছে।

সম্মাননা

ম্যানচেস্টার ইউনাইটেড 
 এফ.এ. প্রিমিয়ার লিগ: ২০০৬/২০০৭
 লিগ কাপ: ২০০৬

তথ্যসূত্র

বহিঃসংযোগ 
 
 Statistics
 Club and National team history 

ম্যানচেস্টার ইউনাইটেড ফুটবল ক্লাবের খেলোয়াড়
রিয়াল মাদ্রিদ ফুটবল ক্লাবের খেলোয়াড়
প্রিমিয়ার লিগের খেলোয়াড়
২০০৬ ফিফা বিশ্বকাপের খেলোয়াড়
আর্জেন্টিনীয় ফুটবলার
রিয়াল বায়াদোলিদের খেলোয়াড়
নিওয়েল’স ওল্ড বয়েজের খেলোয়াড়
লা লিগার খেলোয়াড়
আসোচাৎসিওনে স্পোর্তিভা রোমার খেলোয়াড়
সেরিয়ে আ-এর খেলোয়াড়
লিগ ১-এর খেলোয়াড়
ওলাঁপিক দ্য মার্সেইয়ের খেলোয়াড়
পারি সাঁ-জেরমাঁর ফুটবলার
প্রিমেইরা লিগার খেলোয়াড়
স্পোর্টিং সিপি-এর ফুটবলার
ফুটবলে অলিম্পিক পদক বিজয়ী
আর্জেন্টিনীয় প্রবাসী ফুটবলার
ইংল্যান্ডে আর্জেন্টিনীয় প্রবাসী ক্রীড়াবিদ
২০০৪ কোপা আমেরিকার খেলোয়াড়
২০০৭ কোপা আমেরিকার খেলোয়াড়
১৯৭৮-এ জন্ম
জীবিত ব্যক্তি
ইতালীয় বংশোদ্ভূত আর্জেন্টিনীয় ব্যক্তি
আর্জেন্টিনীয় প্রথম বিভাগের খেলোয়াড়
আর্জেন্টিনার আন্তর্জাতিক ফুটবলার
২০০৫ ফিফা কনফেডারেশন্স কাপের খেলোয়াড়
২০১০ ফিফা বিশ্বকাপের খেলোয়াড়
আর্জেন্টিনার অলিম্পিক ফুটবলার
২০০৪ গ্রীষ্মকালীন অলিম্পিকের ফুটবলার
২০০৪ গ্রীষ্মকালীন অলিম্পিকের পদক বিজয়ী
স্পেনে প্রবাসী ফুটবলার
পর্তুগালে প্রবাসী ফুটবলার
ফ্রান্সে প্রবাসী ফুটবলার
ইংল্যান্ডে প্রবাসী ফুটবলার
ইতালিতে প্রবাসী ফুটবলার
আর্জেন্টিনীয় ফুটবল ম্যানেজার
পানামা পেপার্সে নাম থাকা ব্যক্তি
আর্জেন্টিনীয় পুরুষ ফুটবলার
ফুটবল সেন্ট্রাল ডিফেন্ডার
ফুটবল ফুলব্যাক
রিও ফার্ডিনান্ড

রিও গ্যাভিন ফার্ডিনান্ড (জন্ম নভেম্বর ৭, ১৯৭৮ লন্ডনের পেকহামে) একজন ইংরেজ ফুটবলার, যার শরীরে বইছে সেইন্ট লুসীয় ও অ্যাংলো-আইরিশ রক্তের মিশ্রণ। তিনি সেন্টার-ব্যাক হিসেবে খেলে থাকেন। বর্তমানে তিনি প্রিমিয়ার লিগে ম্যানচেস্টার ইউনাইটেডের পক্ষে খেলেন। তিনি ইংল্যান্ড জাতীয় ফুটবল দলের নিয়মিত সদস্য। তিনি ইংল্যান্ডের পক্ষে ৫০টির বেশি ম্যাচ খেলেছেন এবং গত তিন বিশ্বকাপে দলে ছিলেন।

জীবনী 
ফার্ডিনান্ডের কাজিন ইংল্যান্ডের সাবেক স্ট্রাইকার লেস ফার্ডিনান্ড এবং তার ভাই এন্টন ফার্ডিনান্ড ওয়েস্ট হ্যাম ইউনাইটেডের হয়ে খেলেন।

ওয়েস্ট হ্যাম 
বিদ্যালয়ের ছাত্র থাকাকালীন সময়ে ১৯৯২ সালে ফার্ডিনান্ড ওয়েস্ট হ্যাম ইউনাইটেড দলে যোগ দেন। তখনই তার প্রতিভা দিয়ে সকলকে অবাক করেন। সাবেক ওয়েস্ট হ্যাম ও ইংল্যান্ড অধিনায়ক ববি মুর তার দিকে আকৃষ্ট হন। ১৯৯৬ সালের ৫ মে শেফিল্ড ওয়েডনেজডের বিপক্ষে পরিবর্তিত খেলোয়াড় হিসেবে দলে তার অভিষেক হয়, যে খেলায় ওয়েস্ট হ্যাম ১-১ গোলে ড্র করে।

লিডস ইউনাইটেড 
২০০০ সালের নভেম্বরে ১৮ মিলিয়ন পাউন্ডের বিনিময়ে ফার্ডিনান্ড লিডস ইউনাইটেড দলে যোগ দেন। এটি ছিল তখনকার একটি যুক্তরাজ্যের দলবদলের রেকর্ড এবং এর মাধ্যমে ফার্ডিনান্ড বিশ্বের সবচেয়ে দামী রক্ষনভাগের খেলোয়াড় হিসেবে আত্মপ্রকাশ করেন। ২০০১ সালের আগস্টে তিনি লিডসের অধিনায়ক নির্বাচিত হন।

ম্যানচেস্টার ইউনাইটেড 
২০০২ সালের জুলাই ২২ তারিখে ফার্ডিনান্ড পাঁচ বছরের চুক্তিতে ম্যানচেস্টার ইউনাইটেড দলে যোগ দেন, যা ছিল তখন বিশ্বে সবচেয়ে বড় অঙ্কের দলবদল। এর ফলে তিনি পুনরায় বিশ্বের সবচেয়ে দামী রক্ষনভাগের খেলোয়াড় হিসেবে নিজেকে পুনঃপ্রতিষ্ঠিত করেন, যেটি তিনি ২০০১ সালে লিলিয়ান থুরামের কাছে খুইয়েছিলেন। এই দলবদলে ম্যানচেস্টার ইউনাইটেডের ৩১.১২ মিলিয়ন খরচ হয় যা মধ্যে লিডস পায় ৩০.৭২ মিলিয়ন।

ফার্ডিনান্ড ম্যানচেস্টার ইউনাইটেডে যোগদানের প্রথম মৌসুমেই শিরোপা লাভ করেন। এছাড়া সাম্প্রতিক ২০০৬-০৭ মৌসুমেও তার দল শিরোপার দেখা পায়। তিনি দলের সাথে ২০০৬ সালের লিগ কাপ শিরোপা এবং ২০০৩ সালে লিগ কাপ রানার্স-আপ, ও ২০০৫ সালে এফ.এ. কাপ রানার্স-আপ মেডেল পান।

ব্যক্তিগত জীবন 
ফার্ডিনান্ডের মেয়েবন্ধু রেবেকা এলিসনের গর্ভে তাদের সন্তান লরেঞ্জের জন্ম হয় ২০০৬ সালে।

সম্মাননা 
 এফ.এ. প্রিমিয়ার লিগ: ২০০২-০৩, ২০০৬-০৭
 লিগ কাপ: ২০০৬
 পিএফএ বর্ষসেরা দল: ২০০৬-০৭

তথ্যসূত্র

বহিঃসংযোগ 

 TheFA.com profile
 FootballDatabase profile and statistics
 
 Rio Ferdinand Player Profile from Carling

ম্যানচেস্টার ইউনাইটেড ফুটবল ক্লাবের খেলোয়াড়
প্রিমিয়ার লিগের খেলোয়াড়
২০০৬ ফিফা বিশ্বকাপের খেলোয়াড়
ইংরেজ ফুটবলার
১৯৭৮-এ জন্ম
এএফসি বোর্নমাথের খেলোয়াড়
লিডস ইউনাইটেড ফুটবল ক্লাবের খেলোয়াড়
কুইন্স পার্ক রেঞ্জার্স ফুটবল ক্লাবের খেলোয়াড়
ওয়েস্ট হ্যাম ইউনাইটেড ফুটবল ক্লাবের খেলোয়াড়
যুক্তরাজ্যে বর্ণবাদ সম্পর্কিত বিতর্ক
ইংল্যান্ডের অনূর্ধ্ব-২১ আন্তর্জাতিক ফুটবলার
ইংল্যান্ডের আন্তর্জাতিক যুব ফুটবলার
জীবিত ব্যক্তি
আইরিশ বংশোদ্ভূত ইংরেজ ব্যক্তি
ফুটবল সেন্ট্রাল ডিফেন্ডার
ইংরেজ ফুটবল লিগের খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
ইংল্যান্ডের আন্তর্জাতিক ফুটবলার
১৯৯৮ ফিফা বিশ্বকাপের খেলোয়াড়
২০০২ ফিফা বিশ্বকাপের খেলোয়াড়
ইংরেজ আত্মজীবনীকার
ইংরেজ চলচ্চিত্র প্রযোজক
অফিসার্স অব দি অর্ডার অব দ্য ব্রিটিশ এম্পায়ার
পেকহামের ব্যক্তি
কৃষ্ণাঙ্গ ইংরেজ ক্রীড়াবিদ
মাইকেল ক্যারিক

মাইকেল আড্রিয়ান ক্যারিক (জন্ম জুলাই ২৮, ১৯৮১) একজন ইংরেজ ফুটবলার যিনি বর্তমানে ম্যানচেস্টার ইউনাইটেডের হয়ে মধ্যামাঠে খেলেন।

ক্যারিয়ার

সম্মাননা 
 এফ.এ. প্রিমিয়ার লিগ: ২০০৬/০৭

তথ্যসূত্র

বহিঃসংযোগ 
 
 Profile at Man Utd Website
 Football Fans Articles about Michael Carrick

ম্যানচেস্টার ইউনাইটেড ফুটবল ক্লাবের খেলোয়াড়
প্রিমিয়ার লিগের খেলোয়াড়
২০০৬ ফিফা বিশ্বকাপের খেলোয়াড়
ইংরেজ ফুটবলার
১৯৮১-এ জন্ম
উয়েফা ইউরোপা লিগ বিজয়ী খেলোয়াড়
বার্মিংহ্যাম সিটি ফুটবল ক্লাবের খেলোয়াড়
সুইন্ডন টাউন ফুটবল ক্লাবের খেলোয়াড়
টটেনহ্যাম হটস্পার ফুটবল ক্লাবের খেলোয়াড়
ওয়েস্ট হ্যাম ইউনাইটেড ফুটবল ক্লাবের খেলোয়াড়
ইংল্যান্ডের অনূর্ধ্ব-২১ আন্তর্জাতিক ফুটবলার
ইংল্যান্ডের আন্তর্জাতিক যুব ফুটবলার
জীবিত ব্যক্তি
ইংল্যান্ডের আন্তর্জাতিক ফুটবলার
ওয়ালজেন্ড বয়েজ ক্লাবের খেলোয়াড়
ইংরেজ ফুটবল লিগের খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
২০১০ ফিফা বিশ্বকাপের খেলোয়াড়
ইংরেজ ফুটবল ম্যানেজার
প্রিমিয়ার লিগের ম্যানেজার
ইংরেজ আত্মজীবনীকার
পুরুষ ফুটবল মধ্যমাঠের খেলোয়াড়
মিশন কাশ্মীর

মিশন কাশ্মীর হল বিধু বিনোদ চোপড়া পরিচালিত একটি ভারতীয় অ্যাকশন-থ্রিলার হিন্দি চলচ্চিত্র। এটি ২০০০ সালের অক্টোবর ২৭ তারিখে মুক্তি পায়। ছবিটির প্রধান চরিত্র ভারতের কাশ্মীরের আলতাফ নামের এক তরুণ, যে ছোটবেলায় তার মা বাবার ঘাতক এক পুলিশ অফিসারের কাছেই পালিত হয়। যখন সে তা বুঝতে পারে, সে প্রতিশোধপরায়ণ হয়ে ওঠে। ছবিটি মুক্তির পর সমালোচক ও ব্যাবসায়িক উভয় ক্ষেত্রেই সাফল্য পায়। ছবিটির প্রধান চরিত্রে অভিনয় করেন সঞ্জয় দত্ত, হৃতিক রোশন, প্রীতি জিন্টা, জ্যাকি শ্রফ, সোনালী কুলকার্নী প্রমুখ।

কুশীলব
 সঞ্জয় দত্ত - এনায়েত খান
 হৃতিক রোশন - আলতাফ
 প্রীতি জিন্টা - সুফিয়া পারভেজ 
 জ্যাকি শ্রফ - হিলাল কোহিস্তানি
 সোনালী কুলকার্নী - নীলিমা খান
 পুরু রাজ কুমার - মালিক উল খান
 অভয় চোপড়া - অভিনাশ মাত্থো
 বীনিত শর্মা - গুরদীপ সিং
 রাজেন্দ্র গুপ্ত - চিফ সেক্রেটারি
 অশোক বানথিয়া - শরাফাত
 মোহসিন মেনন - কিশোর আলতাফ
 হিনা বিশ্বাস - কিশোরী সুফিয়া
 যোগিন সুনী - ইরফান
 রোহিত দুয়া - গুরু

পুরস্কার ও মনোনয়ন
ফিল্মফেয়ার পুরস্কার
 বিজয়ী: শ্রেষ্ঠ মারপিঠ - অ্যালান আমিন
 মনোনীত: শ্রেষ্ঠ চলচ্চিত্র - বিধু বিনোদ চোপড়া
 মনোনীত: শ্রেষ্ঠ পরিচালক - বিধু বিনোদ চোপড়া
 মনোনীত: শ্রেষ্ঠ অভিনেতা - সঞ্জয় দত্ত
 মনোনীত: শ্রেষ্ঠ পার্শ্ব অভিনেত্রী - সোনালী কুলকার্নী
 মনোনীত: শ্রেষ্ঠ খল অভিনেতা - জ্যাকি শ্রফ
 মনোনীত: শ্রেষ্ঠ চিত্রগ্রহণ - বিনোদ প্রধান
আইফা পুরস্কার
 বিজয়ী: শ্রেষ্ঠ চিত্রগ্রহণ - বিনোদ প্রধান
 মনোনীত: শ্রেষ্ঠ চলচ্চিত্র - বিধু বিনোদ চোপড়া
 মনোনীত: শ্রেষ্ঠ পরিচালক - বিধু বিনোদ চোপড়া
 মনোনীত: শ্রেষ্ঠ অভিনেতা - সঞ্জয় দত্ত
 মনোনীত: শ্রেষ্ঠ পার্শ্ব অভিনেত্রী - সোনালী কুলকার্নী
 মনোনীত: শ্রেষ্ঠ খল অভিনেতা - জ্যাকি শ্রফ

তথ্যসূত্র

বহিঃসংযোগ

হিন্দি ভাষার চলচ্চিত্র
ভারতীয় চলচ্চিত্র
ভারতীয় যুদ্ধ চলচ্চিত্র
২০০০-এর চলচ্চিত্র
২০০০-এর দশকের মারপিটধর্মী চলচ্চিত্র
বিধু বিনোদ চোপড়া পরিচালিত চলচ্চিত্র
বিধু বিনোদ চোপড়া প্রযোজিত চলচ্চিত্র
বিধু বিনোদ চোপড়ার চিত্রনাট্য
প্রতিশোধ বিষয়ক চলচ্চিত্র
জম্মু ও কাশ্মীরের পটভূমিতে চলচ্চিত্র
ভারতে সন্ত্রাসবাদ সম্পর্কে চলচ্চিত্র
চলচ্চিত্রে ভারতীয় সেনাবাহিনী
২০০০-এর দশকের হিন্দি ভাষার চলচ্চিত্র
জম্মু ও কাশ্মীরে ধারণকৃত চলচ্চিত্র
প্রতিশোধ বিষয়ক ভারতীয় চলচ্চিত্র
চলচ্চিত্রে কাশ্মীর সংঘাত
শ্রীনগরে ধারণকৃত চলচ্চিত্র
পার্সিস খামবাট্টা

পার্সিস খামবাট্টা () (জন্ম: ২রা অক্টোবর, ১৯৪৮ - মৃত্যু: ১৮ই আগস্ট, ১৯৯৮) একজন ভারতীয় মডেল ও অভিনেত্রী। পার্সি বংশোদ্ভূত ও জরাথুস্ট্র ধর্মাবলম্বী পার্সিসের জন্ম ভারতের মুম্বাই শহরে।

মাত্র ১৫ বছর বয়সে তিনি মিস ইন্ডিয়া প্রতিযোগিতায় জয়লাভ করেন, এবং ১৯৬৫ সালের মিস ইউনিভার্স প্রতিযোগিতায় অংশ নেন। কিন্তু তার পশ্চিমী (অভারতীয়) চেহারার জন্য তিনি ভারতীয় চলচ্চিত্রে সাফল্য অর্জন করতে পারেন নাই। পরে তিনি আন্তর্জাতিক চলচ্চিত্রে অভিনয় শুরু করেন। এছাড়া রেভলন সহ আরও কিছু পণ্যের মডেল হিসাবে কাজ করেন। ১৯৭৫ সালে তিনি দি উইলবি কন্সপিরেসি ছবিতে পার্শ্ব-চরিত্রে অভিনয় করেন। তার সবচেয়ে বিখ্যাত চলচ্চিত্র হল স্টার ট্রেক সিরিজের স্টার ট্রেক:দি মোশান পিকচার (১৯৭৯) যেখানে তিনি লেফটেন্যান্ট ইলিয়া নামক একটি মুখ্য চরিত্রে অভিনয় করেন। পরে তিনি নাইটহক্‌স (১৯৮১) ও মেগাফোর্স (১৯৮২) ছবিতেও অভিনয় করেছেন।

১৯৮০র দশকের শুরুর দিকে তার হৃদপিন্ডে বাইপাস সার্জারি করা হয়। ১৯৯৭ সালে তিনি প্রাইড অফ ইন্ডিয়া নামে মিস ইন্ডিয়া প্রতিযোগিতায় বিজয়ীদের উপরে একটি বই লিখেন। বইটি তিনি মাদার তেরেসাকে উৎসর্গ করেন, এবং এ থেকে প্রাপ্ত অর্থ মিশনারিস অফ চ্যারিটি নামক দাতব্য প্রতিষ্ঠানে দান করেন।

তার সর্বশেষ টেলিভিশন অভিনয় ছিল লয়স অ্যান্ড ক্লার্ক: দি নিউ অ্যাডভেঞ্চার্‌স অফ সুপারম্যান সিরিজের একটি পর্বে। ১৯৯৮ সালে পার্সিস খামবাট্টা হৃদরোগে আক্রান্ত হয়ে দক্ষিণ মুম্বাই এর মেরিন হাসপাতালে মারা যান। পার্সিস খামবাট্টাই একমাত্র ভারতীয় যিনি একাডেমি এওয়ার্ড অনুষ্ঠানে পুরস্কার প্রদান করেছেন। তিনি ১৯৭৯ সালের একাডেমি এওয়ার্ড অনুষ্ঠানে পুরস্কার দিয়েছিলেন।

তথ্যসূত্র

বহিঃসংযোগ 
 www.persiskhambatta.com
 
 
  Persis Khambatta - In Memoriam
 

১৯৪৮-এ জন্ম
১৯৯৮-এ মৃত্যু
২০শ শতাব্দীর ভারতীয় অভিনেত্রী
ফেমিনা মিস ইন্ডিয়া বিজয়ী
ভারতীয় চলচ্চিত্র অভিনেতা
ভারতীয় টেলিভিশন অভিনেত্রী
মিস ইউনিভার্স ১৯৬৫-এর প্রতিযোগী
পারসির ব্যক্তিত্ব
মুম্বইয়ের নারী মডেল‎
পারসি ব্যক্তি
মুম্বইয়ের অভিনেত্রী
ভারতীয় চলচ্চিত্র অভিনেত্রী
যদি কিছু মনে না করেন

যদি কিছু মনে না করেন ফজলে লোহানী উপস্থাপিত বাংলাদেশ টেলিভিশনের একটি ম্যাগাজিন অনুষ্ঠান। আশি ও নব্বইএর দশকে এটি প্রচারিত হয়।এটি অনেক জনপ্রিয় ছিল।<ref
 name="bpedia">Lohani, Fazle , from Banglapedia.</ref> এটি বিটিভির প্রথম জনপ্রিয় ম্যাগাজিন অনুষ্ঠান। জনপ্রিয় উপস্থাপক হানিফ সংকেত এই অনুষ্ঠানের মাধ্যমেই টেলিভিশন জগতে পা রাখেন। সমাজের নানা চিত্র প্রকাশের জন্য বিভিন্ন গ্রামে ঘুরে অনুষ্ঠান করায় লোহানী তখন খুব জনপ্রিয় ছিলেন। প্রচার কালঃ ১৯৭৭ থেকে ১৯৮৫।
পর্যায় বৃত্তিঃ পাক্ষিক। 
ব্যপ্তিঃ ৩০ মিনিট।

তথ্যসূত্র

বাংলাদেশ টেলিভিশনের অনুষ্ঠান

বাংলাদেশ টেলিভিশনের মৌলিক অনুষ্ঠান
সত্তা

সত্তা হল যেকোন কিছু যার পৃথক এবং আলাদা অস্তিত্ব আছে। তবে এখানে অস্তিত্ব, পার্থিব নাও হতে পারে। অর্থাৎ এনটিটি বলতে জীবন্ত কিছু হতে হবে এমন কোন কথা নেই।

কমপিউটার সাইন্সের পরিভাষায় এনটিটি হল যেকোন সফটওয়্যার, হার্ডওয়ার ডিভাইস অথবা কমপিউটার ব্যবহারকারী।

বিশেষায়িত ব্যবহারসমূহ 
 ডিবিএমএস কিংবা ডেটাবেজ ম্যানেজমেন্ট সিস্টেমের পরিভাষায় এনটিটি হলো, এমন ব্যক্তি বা বস্তু যার সম্পর্কে ডেটা বা তথ্য সংগ্রহ করা যায়।

তথ্যসূত্র 

সত্তা
অধিবিদ্যার ধারণা
মূল বিষয়ের নিবন্ধ
বস্তু
ইন্টারফেস

ইন্টারফেস দুটি এনটিটির মধ্য যোগাযোগের মাধ্যম বা সীমানাকে সংজ্ঞায়িত করে। মূলত এটি একটি এবসট্রাকশন যা একটি এনটিটি যোগাযোগের জন্য নিজেকে প্রদান করে থাকে, বাইরের যেকোন এনটিটিকে। এর ফলে বাইরের কোন এনটিটি কোন একটি এনটিটির নিজস্ব মেথড গুলোকে ব্যবহার করতে পারলেও পরিবর্তন করতে পারে না। যেহেতু ইন্টারফেস একটি পরোক্ষ যোগাযোগ ব্যবস্থা তাই সরাসরি যোগাযাগের চেয়ে এটি কিছুটা ব্যয়বহুল।

ইন্টারফেস ব্যবহার 

ইন্টারফেসের ধারণা মডিউলার প্রোগ্রামিং - এর প্রধান ভিত্তি । এটি অবজেক্ট ওরিয়েন্টেড প্রোগ্রামিং -এর প্রধান উপাদান। অবজেক্ট ওরিয়েন্টেড প্রোগ্রামিং-এ একটি অবজেক্টের ইন্টারফেস হল কিছু মেথডের সেট যেগুলোর জন্য উক্ত অবজেক্ট অবশ্যই সারা দিতে বাধ্য থাকবে। উল্লেখ্য, কোন অবজেক্ট তার নিজের ভেরিয়েবলগুলোকে তার ইন্টারফেসের অংশ হিসাবে দেয় না বরং একে একসেস কারার জন্য থাকে একসেসর মেথড।

ঐতিহাসিকভাবে সি প্রোগ্রামিং ল্যাংগুয়েজের হেডার ফাইলের ব্যবহার থেকে ইন্টারফেসের উ‍‍ৎপত্তি হয়। তবে বিভিন্ন প্রোগ্রামিং ল্যাংগুয়েজে ইন্টারফেসের সংজ্ঞার্থ এবং ব্যবহার বিভিন্ন। নিন্মলিখিত প্রোগ্রামিং ল্যাংগুয়েজ গুলোতে ইন্টারফেসের ব্যবহার আছে :

 মেসা
 মডিউলা
 মডিউলা - ২
 মডিউলা - ৩
 এডা
 অবজেক্টটিভ সি
 এবিরন
 জাভা
 সি সার্প
 ডি
 পাইথন
 পি এইচ পি
 ডেলফি
 রিয়েল বেসিক
 একশন স্ক্রিপ্ট
 এম এল
 ভিজুয়াল বেসিক

তথ্যসূত্র 

কম্পিউটার প্রোগ্রামিং
প্রোগ্রামিং গঠন
নাগিব মাহফুজ

নাগিব মাহফুজ() (জন্ম: ডিসেম্বর ১১, ১৯১১ - মৃত্যু: আগস্ট ৩০, ২০০৬) নোবেল বিজয়ী মিশরীয় সাহিত্যিক। নাগিব মাহফুজ ১৭ বছর বয়স থেকে লেখালেখি শুরু করেন। ১৯৩৯ সালে তার প্রথম উপন্যাস প্রকাশিত হয়। জীবদ্দশায় ৩০টি উপন্যাস লিখেলও ১৯৫৫ থেকে ১৯৫৭ সালের মধ্যে প্রকাশিত কায়রো ট্রিলজি তাকে আরব সাহিত্যের এক অনন্য উচ্চতায় তুলে ধরেন। এতে তিনি ইংরেজ শাসন থেকেমুক্ত হওয়ার সময়কালে মিশরের ঐতিহ্যবাহী শহুরে জীবনধারা ফুটিয়ে তোলেন । এ উপন্যাসের স্বীকৃতি স্বরূপ তিনি ১৯৮৮ সালে সাহিত্যে নোবেল পুরস্কার পান। নাগিব মাহফুজের উপন্যাসের প্রায় অর্ধেকেরও বেশীর চলচ্চিত্রায়ন হয়েছে। উপন্যাসের পাশাপাশি তিনি ১০০ টিরও বেশি ছোটগল্প রচনা করেছেন। এগুলির বেশীর ভাগই পরে ইংরেজিতে অনুদিত হয়েছে।

প্রাথমিক জীবন ও শিক্ষা 
নাগিব মাহফুজ মধ্যবিত্ত মুসলিম পরিবারে জন্মগ্রহণ করেন। তার পরিবার কঠোর ইসলামি অনুশাসন মেনে চলত। তিনি একজন লেখক হবেন তা কল্পনাতেও ভাবেন নি।"
মাত্র সাত বছর বয়সে তিনি মিশরীয় বিপ্লবে ১৯১৯ অংশ গ্রহণ করেন। তার উপর একটি বড় প্রভাব পরে। ব্রিটিশ সৈন্যদের তিনি খুব কাছ থেকে প্রায়ই বিক্ষোভকারী ঈমানদার নারী ও পুরুষদের উপর অগ্নিসংযোগ করতে দেখেন। তার প্রথম দিকের বছর গুলোতে, মাহফুজ নিষ্পাপ নিষ্কলঙ্ক ও হাফিজ নাজিব দ্বারা প্রভাবিত হয়েছিলেন।
তার মাধ্যমিক পরীক্ষার পরে, তিনি দর্শন বিভাগে ১৯৩০ সালে ভর্তি হন মিশরীয় বিশ্ববিদ্যালয় (বর্তমানে কায়রো বিশ্ববিদ্যালয়)। ১৯৩৪ সালে স্নাতক ডিগ্রি অর্জন করেন। এর পর ১৯৩৬ সালে দর্শনের গবেষণা কাজে একটি বছর অতিবাহিত করেন।  পরে তিনি গবেষণা পরিত্যাগ করেন এবং একটি পেশাদার লেখক হয়ে যান। মাহফুজ তারপর আল-রিসালায়ের জন্য একজন সাংবাদিক হিসেবে কাজ করেন, এবং এল-হিলাল এবং আল-আহরাম ছোটোগল্প লিখতে অবদান রাখেন।

তথ্যসূত্র 

 দৈনিক প্রথম আলো ৩১ আগস্ট ২০০৬: বর্ষ ৮, সংখ্যা ২৯১ 

সাহিত্যিকদের জীবনী
মিশরীয় সাহিত্যিক
আফ্রিকান সাহিত্যিক
নোবেল বিজয়ী সাহিত্যিক
১৯১১-এ জন্ম
২০০৬-এ মৃত্যু
২০শ শতাব্দীর ঔপন্যাসিক
কায়রোর ব্যক্তি
কায়রো বিশ্ববিদ্যালয়ের প্রাক্তন শিক্ষার্থী
২০শ শতাব্দীর ছোটগল্পকার
মিশরীয় নোবেল বিজয়ী
ওব নদী

ওব নদী (রুশ: Обь) রাশিয়ার সাইবেরিয়ার পশ্চিম অংশের একটি নদী। এটি রাশিয়ার ৪র্থ বৃহত্তম নদী। নদীটি দক্ষিণ-পশ্চিম সাইবেরিয়ার আলতাই পর্বতমালার উত্তর ঢালে, মঙ্গোলিয়ার সাথে রাশিয়ার সীমান্তে, উৎপত্তি লাভ করেছে। ৩,৬৮০ কিলোমিটার দীর্ঘ নদীটি প্রথমে উত্তর-পশ্চিম দিকে প্রবাহিত হয়েছে এবং প্রধান উপনদী ইর্তিশ নদীর সাথে মিলিত হবার পর উত্তর দিকে প্রবাহিত হয়ে উত্তর মহাসাগরের বাহু ওব উপসাগরে পতিত হয়েছে। ওব নদীবিধৌত এলাকার আয়তন প্রায় ২৬ লক্ষ বর্গকিলোমিটার। নদীটি প্রধানত কাঠ এবং শস্য পরিবহনে ব্যবহার করা হয়। তবে শীতকালে বরফ জমে পরিবহন বাধাগ্রস্ত হয়। ওবের উৎসের কাছে নদীতীরে কিছু শিল্পশহর এবং একটি জলবিদ্যুৎ প্রকল্প আছে। ওব-ইর্তিশ নদীর মিলিত নদীব্যবস্থার দৈর্ঘ্য প্রায় ৫৪১০ কিলোমিটার।

ওস্তিয়াকদের কাছে নদীটি আস, ইয়াগ, কোলতা''' ও ইয়ামা'' নামে, সামুইদদের কাছে কোলতা বা কুয়ে নামে, এবং সাইবেরীয় তাতারদের কাছে এটি ওমর বা উমর নামে পরিচিত।

তথ্যসূত্র 

 
রাশিয়ার নদী
ভোল্‌ফগাং পাউলি

ভোল্‌ফগাং এর্ন্‌স্ট পাউলি (এপ্রিল ২৫, ১৯০০ – ডিসেম্বর ১৫, ১৯৫৮) ছিলেন একজন বিখ্যাত অস্ট্রীয় পদার্থবিজ্ঞানী।

কর্মজীবন
তিনি পাউলির বর্জন নীতির আবিষ্কারক হিসাবে বিখ্যাত হয়ে আছেন। ১৯২৫ সালে করা তার এই কাজের জন্য, ১৯৪৫ সালে তিনি পদার্থবিজ্ঞানে নোবেল পুরস্কার লাভ করেন। তেজস্ক্রিয়তার একটি গুরত্বপুর্ণ দিক বিটার অবক্ষয় নিয়ে কাজ করতে গিয়ে তিনি নতুন কণা নিউট্রিনো -র প্রস্থাবও করেন। ১৯৪৬ সালে আমেরিকার নাগরিকত্ব লাভ করেন।

তথ্যসূত্র

নোবেল বিজয়ী পদার্থবিজ্ঞানী
অস্ট্রীয় পদার্থবিজ্ঞানী
১৯০০-এ জন্ম
১৯৫৮-এ মৃত্যু
মিশিগান বিশ্ববিদ্যালয়ের শিক্ষক
লরেন্টজ মেডেল বিজয়ী
মাক্স প্লাংক পদক বিজয়ী
অস্ট্রীয় নোবেল বিজয়ী
কার্ল ইয়ুং
সুইজারল্যান্ডে ক্যান্সারে মৃত্যু
অগ্ন্যাশয়ের ক্যান্সারে মৃত্যু
রয়েল সোসাইটির বিদেশি সদস্য
রয়্যাল নেদারল্যান্ডস কলা ও বিজ্ঞান একাডেমির সদস্য
রয়েল সুয়েডীয় বিজ্ঞান অ্যাকাডেমির সদস্য
কোয়ান্টাম পদার্থবিজ্ঞানী
ভিয়েনার বিজ্ঞানী
সুইজারল্যান্ডীয় নোবেল বিজয়ী
তাত্ত্বিক পদার্থবিজ্ঞানী
মাতেউচি পদক বিজয়ী
কোয়ার্ক

কোয়ার্ক হলো (kwɔːrk, kwɑːrk) একটি প্রাথমিক কণা এবং বস্তুরল একটি মৌলিক উপাদান। কোয়ার্কগুলি হ্যাড্রন নামে যৌগিক কণা গঠন করে, যার মধ্যে সবচেয়ে স্থিতিশীল কণাগুলো হলো প্রোটন এবং নিউট্রন যা পরমাণুর নিউক্লিয়াসের উপাদান। আয়নিক বন্ধন নামে পরিচিত একটি ঘটনার কারণে কোয়ার্ক সরাসরি পর্যবেক্ষণ করা বা বিচ্ছিন্নভাবে পাওয়া যায় না। এদের হ্যাড্রনগুলির মধ্যেই পাওয়া যেতে পারে, যার মধ্যে রয়েছে ব্যারিয়ন (যেমন প্রোটন এবং নিউট্রন) এবং মেসন। এই কারণে, কোয়ার্কের সম্পর্কে যা কিছু জানা গেছে তা হ্যাড্রনের পর্যবেক্ষণ থেকে নেওয়া হয়েছে।

কোয়ার্কের তড়িৎ আধান, ভর, রঙ আধান, এবং স্পিন সহ বিভিন্ন অন্তর্নিহিত বৈশিষ্ট্য আছে। এরা কণা পদার্থবিজ্ঞানের প্রমিত মডেলের একমাত্র মৌলিক কণা যা মৌলিক বল (তড়িচ্চুম্বকীয় বল, মহাকর্ষ বল, সবল নিউক্লিয় বল এবং দুর্বল নিউক্লিয় বল) নামে পরিচিত চারটি মৌলিক মিথস্ক্রিয়ার অভিজ্ঞতা লাভ করে, সেইসাথে একমাত্র পরিচিত কণা যার তড়িৎ আধান কোন প্রাথমিক আধানের পূর্ণসাংখ্যিক গুণিতক নয়।

কোয়ার্ক হলো একপ্রকার মৌলিক কণিকা। এরা হ্যাড্রনের গঠন উপাদান। মুরে জেল-ম্যান এদের নাম দেন কোয়ার্ক। নামটি জেমস জয়েস এর ফিনেগান্স ওয়েক উপন্যাসের একটি হেঁয়ালিপূর্ণ উক্তি: "মাস্টার মার্কের তিনটি কোয়ার্ক!" থেকে নেয়া হয়েছে।

কোয়ার্ক এর ছয়টি ফ্লেভার আছে: আপ, ডাউন, চার্ম, স্ট্রেঞ্জ, টপ ও বটম। এই প্রতিটি ফ্লেভারের আছে তিনটি করে বর্ণ: লাল, সবুজ ও নীল। কোয়ার্কের তড়িতাধান ভগ্নাংশ (প্রোটন বা পদার্থবিজ্ঞানের ইলেক্ট্রন তুলনায়) পরিমাণ হয়ে থাকে। 

প্রোটন এবং নিউট্রন হলো হ্যাড্রনের উদাহরণ। ১টি প্রোটন প্রকৃতপক্ষে ২টি আপ ও ১টি ডাউন কোয়ার্ক নিয়ে গঠিত। আর ১টি নিউট্রন ২টি ডাউন এবং ১টি আপ কোয়ার্কের সমন্বয়ে গঠিত।

আপ ও ডাউন কোয়ার্কের চার্জ বা তড়িতাধান নিম্নরূপে বের করা যায়: (প্রোটনের চার্জকে একক ধরে)

সমীকরণ ১ : ২ আপ চার্জ + ১ ডাউন চার্জ = ১ প্রোটন চার্জ = ১
সমীকরণ ২ : ১ আপ চার্জ + ২ ডাউন চার্জ = ১ নিউট্রন চার্জ = ০

সমীকরণ (১) ও (২) থেকে পাই, ১ ডাউন চার্জ = -১/৩ এবং ১ আপ চার্জ = ২/৩।

আপ ও ডাউন ছাড়াও অন্য ফ্লেভারের কোয়ার্ক দিয়ে কণা গঠন করা সম্ভব, কিন্তু এদের ভর অপেক্ষাকৃত বেশি বলে, সৃষ্ট কণাগুলি স্বল্পস্থায়ী হয়ে থাকে। কিছু সময় পরই, এই ভারী কণাগুলি প্রোটন বা নিউট্রনে বিভাজিত হয়ে পড়ে।

ইতিহাস 
 ১৯৬৪ সালে, পদার্থবিদ মারি গেল-মান ও জর্জ উইগ প্রথম কোয়ার্ক মডেল উপস্থাপন করেন ।

তথ্যসূত্র 

পারমাণবিক পদার্থবিজ্ঞান
মৌলিক কণিকা
রাইন নদী

রাইন (ওলন্দাজ: Rijn, ফরাসি: Rhin, জার্মান:Rhein, ইতালীয়: Reno, লাতিন: Rhenus: ( ) ), ইউরোপের দীর্ঘতম ও সর্বাপেক্ষা গুরুত্বপূর্ণ নদীসমূহের মধ্যে অন্যতম। এর দৈর্ঘ্য ১,৩২০ কিমি (৮২০ মাইল)। প্রতিসেকেন্ডে গড়ে এর মধ্য দিয়ে ২,০০০ ঘন মিটার জল বয়ে যায়। নদীটির নাম এসেছে সেল্টিক ভাষার রেনোস (Renos) শব্দ থেকে, যার আক্ষরিক অর্থ যা প্রবাহিত হচ্ছে (এই শব্দটি আবার এসেছে প্রটো-ইন্দো-ইউরোপায়ন শব্দমূল রেই (rei = প্রবাহিত হওয়া, দৌড়ানো), যার থেকে ইংরেজি Run (দৌড়ানো) শব্দটিও এসেছে)।

রাইন ও দানিউব ছিল রোম সাম্রাজ্যের উত্তর সীমানা। তখন থেকেই রাইন নদীপথ হিসাবে গুরুত্বপূর্ণ ভূমিকা পালন করছে। এটি সামরিক প্রতিরক্ষা, এবং স্থানীয় ও আন্তর্জাতিক সীমানা নির্ধারণেও ভূমিকা রেখেছে। এর দুপাশ জুড়ে রয়েছে বহু দুর্গ, ও প্রাচীন প্রতিরক্ষা স্থাপনা। রাইন নদীর উৎস আল্পস পার্বত্য অঞ্চল।

তথ্যসূত্র 

জার্মানির নদী
ফ্রান্সের নদী
আন্তঃসীমান্ত নদী
পশ্চিম ইউরোপের ভূগোল
স্রংস ও গ্রাবেন
নেদারল্যান্ডসের নদী
অস্ট্রিয়ার নদী
পুঁজি

পুঁজি বলতে দ্রব্য ও অর্থের এমন সমষ্টিকে বোঝায়, যার সাহায্যে ভবিষ্যতে আয় উপার্জন করা সম্ভব। সাধারণত, ভোগদ্রব্য ও নিত্যপ্রয়োজনীয় বা ব্যক্তিগত উপভোগের জন্য ব্যয় করা অর্থকে পুঁজি হিসেবে ধরা হয় না। অর্থাৎ কোন ব্যবসা প্রতিষ্ঠানের জমি, দালানকোঠা, যন্ত্রপাতি, গুদাম, কাঁচামাল, স্টক, বন্ড, ও ব্যাংক অ্যাকাউন্টের টাকা ইত্যাদি পুঁজি। কিন্তু বসবাসের ঘর, আসবাবপত্র, গাড়ি ও ব্যক্তিগত উপভোগে ব্যবহৃত অন্যান্য দ্রব্য বা অর্থ পুঁজি নয়।

হিসাববিজ্ঞানের সুক্ষ্মতর সংজ্ঞায় পুঁজি হল কোন নির্দিষ্ট সময়ে একজন ব্যক্তি বা একটি করপোরেশনের সেই সমস্ত সম্পত্তি, যেগুলি ঐ সম্পত্তি থেকে প্রাপ্ত আয়ের থেকে আলাদা। কোম্পানিদের তাই নির্দিষ্ট সময়ে সম্পদের জন্য আলাদা একটি ব্যালেন্স শীট এবং আয়ের ধারা প্রদর্শনকারী আরেকটি ভিন্ন অ্যাকাউন্ট থাকে।

পুঁজির প্রকারভেদ 
পুঁজি স্থির ও আবর্তনশীল এই দুই ধরনের হয়। যে সমস্ত জিনিস বারবার উৎপাদনের কাজে ব্যবহৃত হয়, যেমন জমি, দালানকোঠা, যন্ত্রপাতি, ইত্যাদি, তাদেরকে স্থির পুঁজি বলে। আর যেসমস্ত জিনিস বারবার উৎপাদনের ব্যবহার করা যায় না, যেমন কাঁচামাল, জ্বালানি, শ্রমিকদের বেতনের অর্থ, ইত্যাদি, তাদেরকে আবর্তনশীল পুঁজি বলে।

আবার পুঁজিকে তরল ও জমাট এই দুই ভাগেও ভাগ করা যায়। যে সমস্ত সম্পদ খুব সহজেই নগদ টাকায় রূপান্তরিত করে নেয়া যায়, তাদেরকে তরল পুঁজি বলে, যেমন- সমাপ্ত পণ্য, স্টক, বন্ড ইত্যাদি। অন্যদিকে দালানকোঠা, যন্ত্রপাতি ইত্যাদি যেসব সম্পদ সহজেই নগদ টাকায় রূপান্তর করে নেওয়া যায় না তাদেরকে জমাট পুঁজি বলে।

অর্থনীতি (সামাজিক বিজ্ঞান)
পুঁজি
পুঁজিবাদ